SAPPE บวก 3 วันติด! หลัง Q2/59 โตแจ่ม แนวโน้มกำไรปีนี้โตเกิน 20%
SAPPE บวก 3 วันติด! หลัง Q2/59 โตแจ่ม แนวโน้มกำไรปีนี้โตเกิน 20% ล่าสุด ณ เวลา 10.16 น. ราคาอยู่ที่ 28.25 บาท บวก 3 บาท หรือ 11.88% สูงสุดที่ 28.50 บาท ต่ำสุดที่ 25.75 บาท มูลค่าซื้อขายที่ 243.65 ล้านบาท
18 ส.ค. 2559

ผู้สื่อข่าวรายงานว่า ราคาหุ้นบริษัท เซ็ปเป้ จำกัด (มหาชน) หรือ SAPPE ณ เวลา 10.16 น. ราคาอยู่ที่ 28.25 บาท บวก 3 บาท หรือ 11.88% สูงสุดที่ 28.50 บาท ต่ำสุดที่ 25.75 บาท มูลค่าซื้อขายที่ 243.65 ล้านบาท ขณะที่ดัชนีตลาดหุ้นไทยโดยรวมบวก 0.72%
โดยราคาหุ้น SAPPE ปรับตัวขึ้นเป็นวันที่ 3 ติดต่อกัน นับตั้งแต่ราคาหุ้นอยู่ที่ระดับ 20.80 บาท ปรับตัวขึ้น 0.10 บาท หรือ 0.48%
บล.ฟินันเซีย ไซรัส ระบุในบทวิเคราะห์ แนะนำ “ซื้อ” หุ้น SAPPE หลังกำไรสุทธิไตรมาส 2/59  ฟื้นตัวดีกว่าคาดอย่างน่าประทับใจ โดยปรับขึ้น124% จากไตรมาสก่อน และเพิ่มขึ้น 22% จากช่วงเดียวกันของปีก่อน จากอัตรากำไรขั้นต้นที่ดีกว่าคาดมาก การเติบโตของกำไรไตรมาสนี้มาจากการฟื้นตัวของตลาดอินโดนีเซียเป็นหลัก ส่วนตลาดจีนยังค่อนไปในทางทรงตัว ขณะที่ยังคาดว่าทั้งปีนี้กำไรจะเพิ่มขึ้น 24% จากปีก่อน และเพิ่มขึ้น 16% ในปีหน้า บนสมมติฐานการส่งออกไปจีนกลับมาอยู่ในระดับปกติและถ้าเติบโตมากกว่าเดิมก็จะเป็น upside ต่อประมาณการ
ด้านเทคนิค บล.เคทีบี (ประเทศไทย) ระบุในบทวิเคราะห์ (18 ส.ค.) ให้แนวรับ SAPPE ที่ 24.40-24.60 // 23.70  แนวต้าน 26.75-27.50 // 29.75 บาท โดยราคาหุ้นมีแนวโน้มแกว่งผันผวนหลังจากวานนี้ปรับตัวขึ้นอย่างร้อนแรงโดยมีแนวต้านระดับเดือนอยู่ที่ 26.75 บาท